സര്വീസില് നിന്ന് പിരിച്ചുവിട്ട നടപടി വിചിത്രം രാഷ്ട്രീയ പകപ്പോക്കലാണോ എന്ന് സംശയിക്കേണ്ടിയിരിക്കുന്നു പിരിച്ചുവിടല് അറിഞ്ഞത് മാധ്യമങ്ങളിലൂടെയെന്നും കഫീല് ഖാന് ന്യൂഡല്ഹി: സര്ക്കാര് സര്വീസില് നിന്നും പിരിച്ചുവിട്ട നടപടി വിചിത്രമെന്ന് ഡോ.കഫീല് ഖാന്. യുപി സര്ക്കാരിന്റെ നടപടി രാഷ്ട്രീയ പകപ്പോക്കലാണോ എന്നത് സംശയിക്കേണ്ടിരിക്കുന്നു. മാധ്യമങ്ങളിലൂടെയാണ് സര്ക്കാര് പിരിച്ചുവിടല് നടപടി അറിയിക്കുന്നത്. തനിക്ക് നേരിട്ട് ഒരു വിവരവും സര്ക്കാര് തന്നില്ലെന്നും കഫീല് ഖാന് വാര്ത്താസമ്മേളനത്തില് പറഞ്ഞു. ബി ആര് ഡി മെഡിക്കല് കോളേജിലെ ശിശുമരണവുമായി ബന്ധപ്പെട്ടാണ് ഉത്തര്പ്രദേശ് സര്ക്കാരിന്റെ നടപടി. ഈ വിഷയവുമായി ബന്ധപ്പെട്ട് 2017 മുതല് കഫീല് ഖാന് സസ്പെന്ഷനിലാണ്. സസ്പെന്ഷനെതിരായ നിയമ പോരാട്ടം കോടതിയില് തുടരവേയാണ് സര്ക്കാര് കഫീല് ഖാനെ സര്വ്വീസില് നിന്ന് പിരിച്ചുവിട്ടത്. അനീതിക്കെതിരെ ശബ്ദിക്കുക എന്നത് തന്റെ കര്മ്മമാണ്. പിരിച്ചു വിട്ട ഉത്തരവ് ലഭിച്ചതിന് ശേഷം നിയമ നടപടിയെന്ന് കഫീല് ഖാന് പറഞ്ഞു. പെട്ടെന്ന് സര്ക്കാര് തന്നെ പുറത്താക്കയതിന്റെ കാരണം അറിയില്ലെന്ന് ഡോ.കഫീല് ഖാന് വ്യക്തമാക്കി. കുട്ടികളുടെ മരണത്തിന് ഉത്തരവാദി യു പി സര്ക്കാര് ആണെന്നും യഥാര്ത്ഥ കുറ്റക്കാരനായ ആരോഗ്യ മന്ത്രി ഇപ്പോളും സ്വതന്ത്രനായി നടക്കുമ്ബോഴാണ് തനിക്കെതിരെ നടപടിയെന്നും കഫീല് ഖാന് പ്രതികരിച്ചു. യുപിയിലെ ഗൊരഖ്പുര് ബാബ രാഘവ് ദാസ് മെഡിക്കല് കോളേജില് ശിശുരോഗ വിദഗ്ധനായിരുന്ന ഡോ കഫീല് ഖാന് ഓക്സിജന് ലഭ്യതയുടെ അഭാവത്തെതുടര്ന്ന് ആശുപത്രിയിലെ അറുപതിലേറെ കുട്ടികള് മരിച്ച സംഭവത്തില് കുറ്റാരോപിതനായിരുന്നു. ഈ കേസില് മാസങ്ങളോളം ഇദ്ദേഹത്തെ ജയിലില് അടിച്ചിരുന്നു. ബാബ രാഘവ് ദാസ് മെഡിക്കല് കോളേജ് ആശുപത്രിയില് 2017 ഓഗസ്റ്റ് 10നാണ് കുഞ്ഞുങ്ങള് ശ്വാസം കിട്ടാതെ ആശുപത്രിയില് മരണത്തിനു കീഴടങ്ങിയത്. സംഭവത്തില് ഓക്സിജന് കുറവാണെന്ന കാര്യം കഫീല് ഖാന് അറിയിക്കാതിരുന്നതാണ് കുട്ടികളുടെ കൂട്ടമരണത്തിന് കാരണമായതെന്ന് ആരോപിച്ച് പൊലീസിന്റെ പ്രത്യേക അന്വേഷണ സംഘം കഫീല് ഖാനെ അറസ്റ്റ് ചെയ്തു. പിന്നാലെ എഇഎസ് വാര്ഡിന്റെ നോഡല് ഓഫീസറായിരുന്ന കഫീല് ഖാനെ സര്ക്കാര് സസ്പെന്ഡ് ചെയ്തു. തുടര്ന്ന് കേസില് മൂന്നാം പ്രതി ചേര്ത്തപ്പെട്ട കഫീല് ഖാന് എട്ടു മാസത്തെ തടവ് ശിക്ഷയ്ക്ക് ശേഷം ഏപ്രില് 25ന് അലഹബാദ് ഹൈക്കോടതിയില് നിന്ന് ജാമ്യം ലഭിച്ചിരുന്നു. ആശുപത്രിയില് ഓക്സിജന് വിതരണം നിലച്ചതാണ് കുട്ടികളുടെ കൂട്ടമരണത്തിന് കാരണമെന്നാണ് റിപ്പോര്ട്ടെങ്കിലും സംസ്ഥാന സര്ക്കാര് ഇത് നിഷേധിച്ചിരിന്നു. മസ്തിഷ്കജ്വരം കൂടുതലായി പിടിപെടുന്ന മേഖലയാണ് ഗൊരഖ്പൂരെന്നും ഇതിനാലാണ് ഇവിടെ മരണം സംഭവിച്ചതെന്നുമായിരുന്നു സര്ക്കാരിന്റെ വാദം. യോഗി ആദിത്യനാഥിന്റെ മണ്ഡലത്തിലെ പ്രധാന ആശുപത്രിയാണ് ബാബ രാഘവ് ദാസ് മെഡിക്കല് കോളേജ്. ഔദ്യോഗിക കണക്കനുസരിച്ചു ബിആര്ഡി മെഡിക്കല് കോളജ് ആശുപത്രിയില് 2017 ഓഗസ്റ്റില് 290 കുട്ടികളുടെ മരണം സംഭവിച്ചിരുന്നു. ഇതില് 213 കുട്ടികളും നവജാത ശിശുക്കള്ക്കുള്ള തീവ്രപരിചരണ വിഭാഗത്തിലായിരുന്നു. Stories you may Like